Document ID: /roh_data/filtered/fineweb-2-filterrobots_roh.jsonl.gz/36085

Singuls exercizis, per exempel quels dal Professional Intense Interval Training (P.I.I.T) per trenar cundiziun, forza e coordinaziun en gruppa èn intensivs. Uschia er per Ines Berther che stat a Flüelen ed è creschida si a Sedrun. Ella haja legì en la gasetta locala Tuatschina ch’i dettia quests dis da fitness, ed uschia haja ella prendì part dad els ed era visità la famiglia.
Margrit Forrer e sia famiglia han ina chasa da vacanzas a Sedrun. Sch’i dettia qua in eveniment, surtut da sport, prendia el gugent part.
Andy Gasser è magister da sport. Per el dat quai surtut dus motivs dad esser da la partida: Sport saja sanadaivel, el sez veglia far dapli ed il conturn saja grondius.
Organisà ils dis da fitness a Sedrun han la fisioterapeuta Judith Höferlin e Prisca Gerber-Lutz. Ellas sajan amias dapi blers onns. Ils geniturs da Prisca vegnan da la Val Medel, e la famiglia da Judith ha cumprà ina chasa a Selva en Tujetsch.
Els hajan tants muments positivs en Surselva, e perquai veglian ellas dar enavos insatge a la regiun cun quests dis da fitness.
RR Total local 11:45